Noora Ruskola

Noora Ruskola (s. 21. joulukuuta 1994) on suomalainen kilpapurjehtija. Hän kilpailee Formula Kite -luokassa, joka on yksinpurjehdittava leijalautaluokka. Hän aloitti harjoittelun luokassa vuonna 2022 ja tähtää vuoden 2024 Pariisin olympialaisiin, joissa luokka on uutena mukana. 

Ruskola purjehti MM-kultaa juniorien Zoom 8 -luokassa vuonna 2010. Vuosina 2011–2016 hän purjehti Camilla Cedercreutzin kanssa aluksi 29er- ja myöhemmin 49er FX -luokassa. Vuonna 2013 he saavuttivat alle 23-vuotiaiden MM-kultaa. Rion 2016 kesäolympialaisissa Ruskola ja Cedercreutz sijoittuivat 17:nneksi.

Vuodesta 2017 lähtien Ruskola purjehti Mikaela Wulffin kanssa 49er- ja 470-luokassa.  Yhteistyö päättyi vuonna 2021 Wulffin päätettyä purjehdusuransa.

Lähteet 

Suomalaiset kilpapurjehtijat
Vuonna 1994 syntyneet
Elävät henkilöt